rejauldu/bengali-wikipedia huggingface dataset:
অনিলকুমার দাস ( ১৮ জুন ১৯০৬ ― ১৭ জুন ১৯৩২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন বিপ্লবী, যিনি ঢাকা সেন্ট্রাল জেলে ব্রিটিশ শাসকের অমানুষিক অত্যাচারে মারা যান।   জন্ম ও শিক্ষা  অনিলকুমার দাসের জন্ম ১৯০৬ খ্রিস্টাব্দের ১৮ জুন ব্রিটিশ ভারতের রাজধানী কলকাতায় পিতার কর্মস্থলে। পৈতৃক নিবাস ছিল অধুনা বাংলাদেশের ঢাকার পাইকপাড়ায়। পিতা নিবারণচন্দ্র দাস ছিলেন উচ্চপদস্থ সরকারী কর্মচারী। মাতার নাম কিরণবালা দেবী। তাদের তিন পুত্র (অন্য দুজন- সুনীল দাস ও পরিমল দাস) ও এক কন্যার (লতিকা সেন) মধ্যে অনিলকুমার ছিলেন সবার জ্যেষ্ঠ। এঁরা সকলেই ছিলেন স্বাধীনতা সংগ্রামে জড়িত ছিলেন। অনিলকুমাররে পড়াশোনা শুরু হয় ঢাকার লব্ধপ্রতিষ্ঠ ব্যবহারজীবি পিতৃব্য প্রবোধচন্দ্রের অভিভাবকত্বে। ১৯১৯ খ্রিস্টাব্দে তার ছাত্রজীবন শুরু হয় আর সেসময় থেকেই তিনি বিপ্লবী কর্মধারার সঙ্গে পরিচিত হন। ঢাকার পাইকপাড়ায় যুবকদল- 'শ্রীসংঘ'-এর পতাকাতলে বিপ্লবী সাধনায় সমবেত হন। এই যুবকদলে বিশিষ্ট ছাত্রনেতা সুবোধ মজুমদার (ডাকনাম মানা) (১৯০৭-১৯৩৯) অন্যতম অগ্রণী ভূমিকা পালন করতেন। ছাত্রবৃত্তি পর্যন্ত তিনি মায়ের কাছেই পড়াশোনা করেন। এরপর মেদিনীপুর কলেজিয়েট স্কুলে অষ্টম শ্রেণীতে ভরতি হন। এখানে তার সহপাঠীরা ছিলেন বিপ্লবী শৈলেশ রায়, রেবতী মোহন বর্মণ (১৯০৩ - ১৯৫২), হরিপদ চক্রবর্তী প্রমুখ স্বাধীনতা সংগ্রামীরা। পরবর্তীতে পড়াশোনা করেন ঢাকা বিশ্ববিদ্যালয়ে। ১৯২৮ খ্রিস্টাব্দে তিনি রসায়নে এম.এসসি পাশ করেন।   বিপ্লবী ক্রিয়াকলাপ  পরীক্ষা পাশের পর সরকারি চাকরি না নিয়ে তিনি 'শ্রীসংঘ'-এর মাধ্যমে দেশের স্বাধীনতা সংগ্রামে আত্মনিয়োগ করেন। সহকর্মী হিসাবে পান বিপ্লবী অনিলচন্দ্র রায় (১৯০১-১৯৫২) ও নেত্রীলীলা নাগকে (১৯০০ - ১৯৭০)। নিজের উপার্জনের জন্য এ সময় গণিতের কয়েকটি পাঠ্যপুস্তক রচনা করেন। ইতোমধ্যে ১৯৩০ খ্রিস্টাব্দে চট্টগ্রাম অস্ত্রাগার লুন্ঠনের ঘটনা ঘটে যায় এবং তার ফলে ব্রিটিশ সরকার সমস্ত বিপ্লবীদের ধরপাকড় শুরু করে। অনিলকুমারের বিরুদ্ধেও যথারীতি গ্রেফতারি পরোয়ানা জারি হয়। পুলিশ তার বাড়ি ঘেরাও করলে তিনি আত্মগোপন করেন। ১৯৩০ খ্রিস্টাব্দের ১০ মে তার নেতৃত্বে ভৈরববাজারে ট্রেন ডাকাতি সংঘটিত হয়। এই ঘটনায় ৬ জুন তিনি বিক্রমপুরের তালতলা স্টীমার ঘাটে গ্রেফতার হন। ঢাকা সেন্ট্রাল জেলে তার উপর অমানুষিক অত্যাচার চলতে থাকে। শেষে ১৯৩২ খ্রিস্টাব্দের ১৭ জুন অত্যাচারের ফলে তার মৃত্যু ঘটে।   তথ্যসূত্র   বিষয়শ্রেণী:১৯০৬-এ জন্ম বিষয়শ্রেণী:পূর্ববঙ্গে জন্ম বিষয়শ্রেণী:আদিনিবাস পূর্ববঙ্গে বিষয়শ্রেণী:১৯৩২-এ মৃত্যু বিষয়শ্রেণী:ঢাকা জেলার ব্যক্তি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী বিষয়শ্রেণী:বাঙালি ভারতীয় স্বাধীনতা সংগ্রামী বিষয়শ্রেণী:ভারতীয় বিপ্লবী বিষয়শ্রেণী:ব্রিটিশ ভারতের বন্দি ও আটক বিষয়শ্রেণী:ভারতবর্ষের স্বাধীনতা আন্দোলনের শহীদ বিষয়শ্রেণী:বাঙালি বিপ্লবী বিষয়শ্রেণী:ঢাকার বিপ্লবী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় স্বাধীনতা কর্মী বিষয়শ্রেণী:২০শ শতাব্দীর হিন্দু বিষয়শ্রেণী:বাংলাদেশী বিপ্লবী
আর্টিকেল ৩৭০ () হলো ২০২৪ সালের একটি ভারতীয় হিন্দি ভাষার চলচ্চিত্র। চলচ্চিত্রটি পরিচালনা করছেন আদিত্য সুহাস জমভালে। চলচ্চিত্রটিতে প্রধান ভূমিকায় অভিনয় করছেন যামী গৌতম ও প্রিয়ামণি। আদিত্য সুহাস জমভালে পরিচালিত এই চলচ্চিত্রটি অগ্নিগর্ভ কাশ্মীর উপত্যকার রাজনৈতিক প্রেক্ষাপট নিয়ে নির্মিত।   অভিনয়ে   যামী গৌতম এনআইএ এজেন্ট জুনি হাকসার হিসেবে ইয়ামি গৌতম,শ্রীনগরের প্রাক্তন আইডি ফিল্ড অফিসার (ইনটেলিজেন্স ব্যুরোর উপর ভিত্তি করে)  প্রিয়ামণি, জয়েন্ট সেক্রেটারি হিসেবে পিএমও রাজেশ্বরী স্বামীনাথন  মোহন আগাসে, রাজ্যপাল জগমোহন পাতিল (জগমোহনের উপর ভিত্তি করে)  কিরণ কারমারকার, স্বরাষ্ট্রমন্ত্রী হিসাবে (অমিত শাহের উপর ভিত্তি করে)  অরুণ গোভিল, প্রধানমন্ত্রী হিসাবে (নরেন্দ্র মোদীর উপর ভিত্তি করে)  রাজ জুটশি, জম্মু ও কাশ্মীরের প্রাক্তন মুখ্যমন্ত্রী সালাহউদ্দিন জালাল হিসেবে (ওমর আবদুল্লাহর উপর ভিত্তি করে)  দিব্যা শেঠ শাহ, পরভিনা আন্দ্রাবি,সিএম হিসেবে দিব্যা শেঠ J&K পারভিনা আন্দ্রাবি (মেহবুবা মুফতির উপর ভিত্তি করে)  রাজ অর্জুন, শ্রীনগরের আইডি স্টেশন চীফ খাওয়ার আলী (ইন্টেলিজেন্স ব্যুরোর উপর ভিত্তি করে)  শিবম খাজুরিয়া, ডেপুটি কমান্ড্যান্ট সিআরপিএফ যশ চৌহান হিসাবে বৈভব তাতওয়াদি  সৌমিত কৌল, ইয়াকুব শেখের চরিত্রে সুমিত কৌল (ইয়াসিন মালিকের উপর ভিত্তি করে)  সঞ্জীব ঠাকুর, ওয়াসিম আব্বাসির চরিত্রে  অশ্বিনী কৌল, জাকির নাইকু চরিত্রে  অশ্বিনী কুমার, মাট্টুর চরিত্রে  অসিত রেডিস, রোহিত থাপ্পার চরিত্রে  রাজিব কুমার, শমসের আবদালি চরিত্রে  সাবিয়া সাগর, নমিতা চতুর্বেদীর চরিত্রে  মিথিল শাহ, সিদ্ধার্থের চরিত্রে  বি শান্তনু, সহ-সভাপতি হিসাবে  অজয় শঙ্কর, গৌরাঙ্গ সেনগুপ্ত চরিত্রে  তোশির নালওয়াত, পা মহসিন চরিত্রে  সুখিতা আইয়ার, অনুরাধা পট্টনায়েক চরিত্রে  সন্দীপ চ্যাটার্জি,আইএসআই প্রধান হিসেবে সন্দীপ  হাকসার জোন  ইরাবতী হর্ষে,   আয়   বক্স অফিস  ২৫ ফেব্রুয়ারি ২০২৪ পর্যন্ত, আর্টিকেল ৩৭০ ভারতে ₹১৮.১ কোটি (ইউএস$২.৩ মিলিয়ন), বিদেশে আরও ₹২.৪৯ কোটি (ইউএস$৩১০,০০০) আয় করেছে, বিশ্বব্যাপী মোট ₹২০.৫৯ কোটি (ইউএস$২.৬ মিলিয়ন)।   তথ্যসূত্র    বহিঃসংযোগ     বিষয়শ্রেণী:হিন্দি ভাষার চলচ্চিত্র বিষয়শ্রেণী:ভারতীয় মারপিটধর্মী নাট্য চলচ্চিত্র বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র বিষয়শ্রেণী:চলচ্চিত্রে কাশ্মীর সংঘাত বিষয়শ্রেণী:জম্মু ও কাশ্মীরের পটভূমিতে চলচ্চিত্র বিষয়শ্রেণী:১৯৯০-এর পটভূমিতে চলচ্চিত্র বিষয়শ্রেণী:দিল্লির পটভূমিতে চলচ্চিত্র বিষয়শ্রেণী:ভারতের পুলিশ বিভাগের কাল্পনিক চিত্রায়ণ বিষয়শ্রেণী:ভারতীয় অরৈখিক আখ্যান চলচ্চিত্র বিষয়শ্রেণী:ভারতে ধর্মীয় সহিংসতা সম্পর্কে চলচ্চিত্র বিষয়শ্রেণী:চলচ্চিত্রে ভারতীয় সেনাবাহিনী বিষয়শ্রেণী:ভারতে ইসলামি সন্ত্রাস চিত্রায়িত চলচ্চিত্র বিষয়শ্রেণী:এশিয়ায় ইসলাম সম্পর্কিত বিতর্ক বিষয়শ্রেণী:২০২৪-এর চলচ্চিত্র বিষয়শ্রেণী:দেরাদুনে ধারণকৃত চলচ্চিত্র বিষয়শ্রেণী:মুসৌরিতে ধারণকৃত চলচ্চিত্র বিষয়শ্রেণী:শ্রীনগরে ধারণকৃত চলচ্চিত্র বিষয়শ্রেণী:২০১৬-এর পটভূমিতে চলচ্চিত্র বিষয়শ্রেণী:২০১৮-এর পটভূমিতে চলচ্চিত্র বিষয়শ্রেণী:২০১৯-এর পটভূমিতে চলচ্চিত্র
কার্লুক ভাষা বা দক্ষিণপূর্ব প্রচলিত তুর্কীয় ভাষাসমূহ তুর্কীয় ভাষাসমূহের একটি উপশাখা যেটি কার্লুক জাতি দ্বারা একদা ব্যবহৃত ভাষা থেকে  উদ্ভূত।১০০০ ল্যাঙ্গুয়েজেস: লিভিং, এন্ডেঞ্জার্ড এন্ড লস্ট - পিটার কে অস্টিন  অনেক মধ্য তুর্কি কাজ এই ভাষায় লেখা হয়। কারা-খানিদ খানাতের ভাষা তুর্কী, ফেরঘানি, কাশগরী, বা খাকানি নামে পরিচিত ছিল। চাগাতাই খানাতের ভাষা ছিল চাগাতাই ভাষা ।  কার্লুক তুর্কীয় কারা-খানিদ খানাত, চাগাতাই খানাত, ইয়ার্কেন্ত খানাত, এবং উজবেকীয় ভাষী বুখারা খানাত, বুখারা আমিরাত, খিভা খানাত এবং খোকন্দ খানাতে ব্যবহৃত হতো।   শ্রেণীকরণ   প্রত্ন-তুর্কীয়  সাধারণ তুর্কী  কার্লুক  পশ্চিম  উজবেক  পূর্ব  উইগুর   এইনু   ইলি তুর্কি   চাগাতাই †   কারাখানিদ †    ভাষার তালিকা    উজবেক - উজবেক জাতি দ্বারা কথিত; আনুমানিক ২৭০ লক্ষ বক্তা   উইগুর - উয়গুরদের দ্বারা কথিত; প্রায় ১ কোটি বক্তা   এইনু - এইনু জাতি দ্বারা কথিত; প্রায় ৬,৬০০ বক্তা (2000)   ইলি তুর্কি - ইলি তুর্কিদের দ্বারা ব্যবহৃত মৃতপ্রায় ভাষা; ইলি তুর্কিদের আইনত উজবেকদের একটি উপজাতি হিসাবে স্বীকৃতি দেওয়া হয়েছে; ১৯৮০ সালে ১২০ জন বক্তা   চাগাতাই - বিলুপ্ত ভাষা যা একসময় মধ্য এশিয়ায় ব্যাপকভাবে ব্যবহৃত হতো এবং ২০শ শতাব্দির শুরুর দিক অবধি এটি সাহিত্যিক ভাষা ছিল।   কারখানীদ - চাগাতাই খানাতের সাহিত্যিক ভাষা যেটিকে মধ্য তুর্কীয় ভাষার পশ্চাদনুসারী ভাষা বলে মনে করা হয় ।   তথ্যসূত্র   বিষয়শ্রেণী:তুর্কীয় ভাষাসমূহ বিষয়শ্রেণী:কার্লুক ভাষাসমূহ
অ্যানিউরিজম () হচ্ছে রক্তবাহিকার বাইরের দিকে ফুলে ওঠা একটি বিশেষ অবস্থা যা একটি বুদ্বুদ বা বেলুনের সাথে তুলনা করা যায় যা রক্তবাহিকার নির্দিষ্ট কোনো স্থানে, অস্বাভাবিকতা, ও দুর্বলতার কারণে সৃষ্টি হয়। মূলত দুর্বল রক্তবাহিকার দেয়ালে অ্যানিউরিজম সৃষ্টি হয় এবং বংশগত অবস্থা বা ইতোমধ্যেই থাকা কোনো রোগের কারণেও এটি হতে পারে। একেবারে প্রাথমিক অবস্থায় অ্যানিউরিজম রক্ত জমাট বাধার (থ্রম্বোসিস) এবং এম্বোলাইজেশনের প্রাথমিক উপসর্গ হিসেবে বিবেচিত হতে পারে। আকার বৃদ্ধির সাথে সাথে অ্যানিউরিজমের ফেটে যাওয়ার ঝুঁকিও বাড়তে থাকে যা অনিয়ন্ত্রিত রক্তক্ষরণের দিকে মোড় নিতে পারে। যদিও সকল রক্তবাহিকাতেই অ্যানিউরিজম সৃষ্টি হতে পারে, তবে এটির প্রাণঘাতী উদাহরণের মধ্যে রয়েছে মস্তিষ্কের সার্কেল অফ উইলিসে সৃষ্ট অ্যানিউরিজম, বুকের মহাধমনিতে সৃষ্ট মহাধমনির অ্যানিউরিজম, ও পেটের মহাধমনিতে সৃষ্ট অ্যানিউরিজম। হার্ট অ্যাটাকের পর হৃৎপিণ্ডেও অ্যানিউরিজম সৃষ্টি হতে পারে যার মধ্যে রয়েছে ভেন্ট্রিকুলার ও এট্রিয়াল সেপটাল অ্যানিউরিজম।   শ্রেণিবিন্যাস  অ্যানিউরিজমকে এর ধরন, অঙ্গসংস্থানবিদ্যা, বা সৃষ্টির অবস্থান অনুসারে শ্রেণিবদ্ধ করা হয়।   ঝুঁকির কারণ  অ্যানিউরিজমের ঝুঁকির কারণগুলোর মধ্যে রয়েছে ডায়াবেটিস, স্থূলতা, উচ্চ রক্তচাপ, তামাক সেবন, মদ্যপান, উচ্চ কোলেস্টেরল, তামার ঘাটতি, বার্ধক্য, এবং তৃতীয় মাত্রার সিফিলিস সংক্রমণ।   তথ্যসূত্র    বহিঃসংযোগ   @ নিউইরিস্ট - সেরিব্রাল অ্যানিউরিজম পরিচালনা করার জন্য ইন্টিগ্রেটেড বায়োমেডিকাল ইনফরম্যাটিক্স   মস্তিষ্কের অ্যানিউরিজম এবং শতাংশ প্যাকিং ক্যালকুলেটর  বিষয়শ্রেণী:রক্তবাহিকার রোগ
ফ্রেডি দারুওয়ালা হচ্ছেন একজন ভারতীয় মডেল এবং অভিনেতা। তিনি ২০১৪ সালে মুক্তিপ্রাপ্ত বলিউড চলচ্চিত্র হলিডে: এ সোলজার ইজ নেভার অফ ডিউটির মাধ্যমে অধিক জনপ্রিয়তা অর্জন করেন।  চলচ্চিত্রের তালিকা +চাবি  যেসকল চলচ্চিত্র এখনো মুক্তি হয়নি সেগুলোকে নির্দেশ করে  সাল চলচ্চিত্র চরিত্র টীকা উল্লেখ ২০১৪  হলিডে  শাদাব আলী    Farhad debuts with a negative role. Times of India. 2 June 2014. ২০১৬  ফোর্স ২  র এজেন্ট হরিষ  বিশেষ উপস্থিতি   ২০১৭  কমান্ডো ২  এসিপি বখতাওয়ার খান    ২০১৭  উমীদ     ২০১৭  রচনা নো ডাব্বো  ডাব্বু  গুজরাটি চলচ্চিত্র   ২০১৮ টাচ চেসি ছুড়ু  প্রধান শত্রু  তেলুগু চলচ্চিত্র   ২০১৮  রেস ৩  আদর্শ সক্সেনা      তথ্যসূত্র  বহিঃসংযোগ  বিষয়শ্রেণী:জীবিত ব্যক্তি বিষয়শ্রেণী:১৯৮৪-এ জন্ম বিষয়শ্রেণী:ভারতীয় পুরুষ মডেল বিষয়শ্রেণী:হিন্দি চলচ্চিত্র অভিনেতা বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:পারসি ব্যক্তি বিষয়শ্রেণী:গুজরাতি ব্যক্তি বিষয়শ্রেণী:১৯৮০-এর দশকে জন্ম
ইয়ামান্টা পর্বত () রাশিয়ার বাসকোরটোসতানের ইউরাল পর্বতমালার একটি অংশ। ইয়ামান্টা নামটি এসেছে স্থানীয় বাস্কি ভাষা (Яман тау) থেকে যার বাংলা অর্থ শয়তান। এ পর্বতের উচ্চতা ১৬৪০ মিটার (৫,৩৮১ ফুট) এবং ইউরাল পর্বতমালার দক্ষিণ অংশের সবচেয়ে উচুঁ চূড়া। এটি রাশিয়ার সুরক্ষিত জায়গা গুলোর একটি। এটি কসভিন্সকি পর্বত এর পাশেই অবস্থিত। আমেরিকার ধারণা মতে এখানে রাশিয়ার কোন পারমাণবিক প্রকল্পের কাজ চলছে। এছাড়া এটি রাশিয়ার মিলিটারি শহর মজেগোরিইর খুব কাছে অবস্থিত। ২০০৩ এর অগে এই পর্বতের শহরটি পুরুপুরি চলো করা হয়নি।  ১৯৯০ সালের শেষ দিকে বরিস ইয়েলৎসিনের শাসনামলে যখন সোভিয়েত ইউনিয়ন ভেঙে যায় তখনকার সময়ই আমেরিকা সেটেলাইট ইমেজের সাহায্যে ইয়ামান্টার কিছু ছবি তুলেছিল। ছবিগুলো পর্যবেক্ষণ করে তারা ধারণা করে এই পর্বতমালার ভেতর রাশিয়া কোন গোপন কাজের জন্য খনন কাজ চালাচ্ছে। বলেরেস্ক-১৫ এবং বলেরেস্ক-১৬ নামের দুটি দুর্গ এই প্রজেক্ট এর উপরের অংশে এবং সম্ভবত ১৯৯৫ সালে আলকিনো-২ নামে আরো একটি দুর্গ মিলিটারি শহর মজেগোরিইর আশেপাশে কোথাও তৈরি করা হয়। এ অঞ্চলে ৩০ হাজারের মতো কর্মচারী কাজ করছে বলে ধারণা করা হয়। আমেরিকান সরকারর বারবার এই প্রকল্প সম্পর্কে রাশিয়াকে প্রশ্ন করলেও রাশিয়া সরকার ইয়ামান্টা পর্বত সম্পর্কে এক এক সময় ভিন্ন ভিন্ন উত্তর দিয়েছে।. রাশিয়ার ভাষ্য অণুযায়ি এটা তাদের খনিজ পদার্থ আহরণের স্থান, রাশিয়ার সঞ্চিত ধন রাখার ভাণ্ডার, খাদ্যভাণ্ডার এবং পারমাণবিক যুদ্ধ শুরু হলে যাতে রাশিয়ার নেতারা এখানে অশ্রয় নিতে পারে। ইয়ামান্টা সম্পর্কে ১৯৯৬ সালের এক প্রশ্নের জবাবে রাশিয়ার প্রতিরক্ষা বিভাগ বিবৃতিতে বলে, বিদেশী সংবাদমাধ্যম গুলোতে ইয়ামান্টা সম্পর্কে যা রেখা হচ্ছে তার কোন অস্তিত্ত নেই। যাইকোক, এটি রাশিয়ার আভ্যন্তরিন নিরাপত্তা বৃদ্ধির জন্য তৈরি করা হয়েছে। এই প্রকল্পে যাতায়াতের মাধ্যম হিসেবে একটি বড় রেল লাইন আছে তবে সেটি শুধু প্রকল্পের সাথে সংশ্লিষ্ট ব্যক্তিদের জন্য। বহিরাগতের প্রবেশ এখানে সম্পূর্ণ নিষেধ।  ইয়ামান্টা রাশিয়ার সর্বশেষ পারমাণবিক গবেষণা কেন্দ্র চেলিয়াবিন্সক-৭০ এর খুব কাছে অবস্থিত বলে অনেকের ধারণা এটি রাশিয়ার একটি পারমাণবিক অস্ত্রের গুদাম। ১৯৯৬ সালের রাশিয়ার সংবাদমাধ্যমের খবর অণুযায়ি এটা হল একটি অটোমেটিক কমান্ড স্ট্রাকচার যেখান থেকে পারমাণবিক যুদ্ধ শুরু হলে নিজে নিজেই মিসাইল চালু হবে।   আরও দেখুন   এরিয়া ৫১   তথ্যসূত্র    বহিঃসংযোগ   Yamantau on PANORAMIO  Yamantau  What's going on in the Yamantau mountain complex?  The Return of the Doomsday Machine?  বিষয়শ্রেণী:রাশিয়ার পর্বত বিষয়শ্রেণী:রাশিয়ার গোপন দুর্গ
শ্রীপুর বাংলাদেশের উত্তর-পূর্বাঞ্চলের একটি পর্যটন কেন্দ্র। এটি সিলেট জেলার জৈন্তাপুর উপজেলার জৈন্তাপুর ইউনিয়নের অন্তর্ভুক্ত। এটি শ্রীপুর ঝরনা ও শ্রীপুর চা বাগানের জন্য বিখ্যাত, যা বাংলাদেশ-ভারত সীমান্ত বরাবর অবস্থিত।   ভৌগোলিক অবস্থান  শ্রীপুর পিকনিক স্পট সিলেট-তামাবিল মহাসড়কের পাশে পিয়াইন নদীর তীরে অবস্থিত। জাফলং জিরো পয়েন্ট থেকে শ্রীপুর পিকনিক সেন্টার ৮৫০ মিটার দূরত্বে অবস্থিত।   যাতায়াত  সিলেট-তামাবিল মহাসড়কের মাধ্যমে শ্রীপুরে যাতায়াত করা যায়। পর্যটকদের জন্য এখানে থাকা-খাওয়ার ব্যবস্থা রাখা হয়েছে।   চিত্রশালা    তথ্যসূত্র    বহিঃসংযোগ   বিষয়শ্রেণী:বাংলাদেশের দর্শনীয় স্থান  বিষয়শ্রেণী:সিলেট জেলার দর্শনীয় স্থান  বিষয়শ্রেণী:জৈন্তাপুর উপজেলা বিষয়শ্রেণী:সিলেট জেলা
ইমতিয়াজ আলী (জন্ম: ২৮ জুলাই, ১৯৫৪) ত্রিনিদাদ ও টোবাগোর মারাভাল এলাকায় জন্মগ্রহণকারী ভারতীয় বংশোদ্ভূত সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৭০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও টোবাগো দলের প্রতিনিধিত্ব করেন। দলে তিনি মূলতঃ লেগ ব্রেক গুগলি বোলিং করতেন। এছাড়াও, বামহাতে নিচেরসারিতে ব্যাটিং করতেন তিনি।   খেলোয়াড়ী জীবন  ১৯৭১-৭২ মৌসুম থেকে ১৯৭৯-৮০ মৌসুম পর্যন্ত ইমতিয়াজ আলী’র প্রথম-শ্রেণীর খেলোয়াড়ী জীবন চলমান ছিল। খেলোয়াড়ী জীবনের শুরুতে বেশ প্রতিশ্রুতিশীলতার পরিচয় দিয়েছিলেন তিনি। দূর্ভাগ্যবশতঃ কেবলমাত্র একবারই নিজেকে আন্তর্জাতিক পর্যায়ে পরিচিতি ঘটানোর সুযোগ লাভ করেছিলেন।  সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ইমতিয়াজ আলী। ৭ এপ্রিল, ১৯৭৬ তারিখে পোর্ট অব স্পেনে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।  ১৯৭৫-৭৬ মৌসুমে ভারত দল ওয়েস্ট ইন্ডিজ গমনে আসে। নিজ মাঠে সফরকারীদের বিপক্ষে খেলে কেবলমাত্র দুইটি উইকেট পেয়েছিলেন। এছাড়াও, ঐ সময় ওয়েস্ট ইন্ডিজ দল পুরোপুরি পেস নির্ভর আক্রমণে ঝুঁকে পড়েছিল।   তথ্যসূত্র    আরও দেখুন   লেন বাইচাঁন  ভ্যানবার্ন হোল্ডার  এক টেস্টের বিস্ময়কারী  ওয়েস্ট ইন্ডিয়ান টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা   বহিঃসংযোগ       বিষয়শ্রেণী:১৯৫৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ইস্ট ত্রিনিদাদের ক্রিকেটার বিষয়শ্রেণী:ওয়েস্ট ইন্ডিয়ান ক্রিকেটার বিষয়শ্রেণী:ওয়েস্ট ইন্ডিজের টেস্ট ক্রিকেটার বিষয়শ্রেণী:ত্রিনিদাদ ও টোবাগোর ক্রিকেটার
হেল ইন এ সেল একটি পেশাদার কুস্তি প্রতি-দর্শনে-পরিশোধ এবং ডাব্লিউডাব্লিউই নেটওয়ার্কের একটি অনুষ্ঠান ছিল, যেটি ডাব্লিউডাব্লিউই তাদের ব্র্যান্ড র এবং স্ম্যাকডাউনের জন্য প্রযোজনা করেছিল। এই অনুষ্ঠানটি ২০১৯ সালের ৬ই অক্টোবর তারিখে মার্কিন যুক্তরাষ্ট্রের ক্যালিফোর্নিয়ার সাক্রামেন্টোর গোল্ডেন ১ সেন্টারে অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল। এটি হেল ইন এ সেল কালানুক্রমিকের অধীনে প্রচারিত একাদশ অনুষ্ঠান ছিল।  প্রাক-প্রদর্শনে একটি সহ মূল অনুষ্ঠান মিলিয়ে মোট ৯টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে সেথ রলিন্স এবং "দ্য ফিন্ড" ব্রেই ওয়ায়েটের মধ্যকার ডাব্লিউডাব্লিউই ইউনিভার্সাল চ্যাম্পিয়নশিপের জন্য আয়োজিত হেল ইন এ সেল ম্যাচটি রেফারি স্টপেজের মাধ্যমে সমাপ্ত হয়েছিল। এই অনুষ্ঠানের উদ্বোধনী ম্যাচে, বেকি লিঞ্চ ডাব্লিউডাব্লিউই র নারী চ্যাম্পিয়নশিপের জন্য আয়োজিত হেল ইন এ সেল ম্যাচে সাশা ব্যাংকসকে সাবমিশনের মাধ্যমে হারিয়েছে। অন্যান্য শীর্ষস্থানীয় ম্যাচে, ড্যানিয়েল ব্রায়ান এবং রোমান রেইন্স টর্নেডো ট্যাগ টিম ম্যাচে এরিক রোয়ান এবং লুক হারপারকে এবং শার্লট ফ্লেয়ার ডাব্লিউডাব্লিউই স্ম্যাকডাউন নারী চ্যাম্পিয়নশিপের জন্য আয়োজিত ম্যাচে বেইলিকে হারিয়েছে। এই ম্যাচে জয়ের মাধ্যমে শার্লট ফ্লেয়ার রেকর্ড পরিমাণ ৫ম স্ম্যাকডাউন নারী চ্যাম্পিয়নশিপ এবং প্রধান ব্র্যান্ডে সামগ্রিকভাবে ১০ম বারের মতো চ্যাম্পিয়নশিপ জয়লাভ করেছিলেন।  এই অনুষ্ঠানটি মূলত সর্বশেষ ম্যাচের সমাপ্তির কারণে সমালোচক এবং ভক্ত উভয়ের কাছ থেকে নেতিবাচক প্রতিক্রিয়া অর্জন করেছিল।  ফলাফল  তথ্যসূত্র  বহিঃসংযোগ    বিষয়শ্রেণী:২০১৯-এ ডাব্লিউডাব্লিউই নেটওয়ার্কের অনুষ্ঠান বিষয়শ্রেণী:২০১৯-এ ডাব্লিউডাব্লিউই প্রতি-দর্শনে-পরিশোধ অনুষ্ঠান বিষয়শ্রেণী:ডাব্লিউডাব্লিউই হেল ইন এ সেল বিষয়শ্রেণী:অক্টোবর ২০১৯-এ মার্কিন যুক্তরাষ্ট্রে ঘটনা বিষয়শ্রেণী:ক্যালিফোর্নিয়ায় ঘটনা বিষয়শ্রেণী:সাক্রামেন্টোয় পেশাদার কুস্তি বিষয়শ্রেণী:২০১৯-এ ক্যালিফোর্নিয়া
রিয়াল ক্লাব সেলতা দে ভিগো (; সাধারণত ভিগোর রাজকীয় সেল্টিক ক্লাব, আরসি সেলতা ভিগো অথবা শুধুমাত্র সেলতা ভিগো নামে পরিচিত) হচ্ছে ভিগো ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লিগ লা লিগায় খেলে। এই ক্লাবটি ১৯২৩ সালের ২৩শে আগস্ট তারিখে প্রতিষ্ঠিত হয়েছে। সেলতা ভিগো তাদের সকল হোম ম্যাচ ভিগোর বালাইদোসে খেলে থাকে; যার ধারণক্ষমতা হচ্ছে ২৯,০০০। বর্তমানে এই ক্লাবের ম্যানেজারের দায়িত্ব পালন করছেন রাফায়েল বেনিতেস এবং সভাপতির দায়িত্ব পালন করছেন কার্লোস মৌরিনিয়ো। বর্তমানে স্পেনীয় আক্রমণভাগের খেলোয়াড় ইয়াগো আসপাস এই ক্লাবের অধিনায়কের দায়িত্ব পালন করছেন।https://rccelta.es/equipos/primer-equipo/?par=2360https://www.worldfootball.net/teams/rc-celta/2024/2/  ঘরোয়া ফুটবলে, সেলতা ভিগো এপর্যন্ত ৫টি শিরোপা জয়লাভ করেছে; যার মধ্যে ৩টি সেহুন্দা ডিভিশন শিরোপা, ১টি সেহুন্দা ডিভিশন বি এবং ১টি তেরসেরা ডিভিশন শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত কেবলমাত্র ১টি শিরোপা জয়লাভ করেছে; যেটি হচ্ছে ২০০০ উয়েফা ইন্টারটোটো কাপ।  অর্জন ঘরোয়া সেহুন্দা ডিভিশন চ্যাম্পিয়ন (৩): ১৯৩৫–৩৬, ১৯৮১–৮২, ১৯৯১–৯২ রানার-আপ (৭): ১৯৫৯–৬০, ১৯৬০–৬১, ১৯৬৫–৬৬, ১৯৬৮–৬৯, ১৯৭৫–৭৬, ২০০৪–০৫, ২০১১–১২  সেহুন্দা ডিভিশন বি চ্যাম্পিয়ন (১): ১৯৮০–৮১  তেরসেরা ডিভিশন চ্যাম্পিয়ন (১): ১৯৩০–৩১  কোপা দেল রে রানার-আপ (৩): ১৯৪৭–৪৮, ১৯৯৩–৯৪, ২০০০–০১  আন্তর্জাতিক উয়েফা ইন্টারটোটো কাপ চ্যাম্পিয়ন (১): ২০০০  আরও দেখুন  গালিসীয় ডার্বি  তথ্যসূত্র  আরও পড়ুন            বহিঃসংযোগ        লা লিগায় রিয়াল ক্লাব সেলতা দে ভিগো    উয়েফায় রিয়াল ক্লাব সেলতা দে ভিগো    বিষয়শ্রেণী:সেলতা ভিগো বিষয়শ্রেণী:লা লিগার ক্লাব বিষয়শ্রেণী:স্পেনের ফুটবল ক্লাব বিষয়শ্রেণী:১৯২৩-এ স্পেনে প্রতিষ্ঠিত বিষয়শ্রেণী:১৯২৩-এ প্রতিষ্ঠিত ফুটবল ক্লাব বিষয়শ্রেণী:উয়েফা ইউরোপা লিগ বিজয়ী ক্লাব বিষয়শ্রেণী:উয়েফা সুপার কাপ বিজয়ী ক্লাব বিষয়শ্রেণী:রাজকীয় পৃষ্ঠপোষক সম্পর্কিত স্পেন ভিত্তিক সংস্থা
থাম্ব|নিউ ইয়র্ক শহরের ম্যানহাটান বরোর চেলসি পাড়া বা মহল্লা গ্রামের ভিতরে গ্যাঞ্জাম শুরু হলে আমাকে মনে পড়ে। পাড়া, মহল্লা, পল্লি বা এলাকা বলতে কোনও শহর, শহরতলি বা গ্রামের অন্তর্গত স্থানীয় সম্প্রদায়কে বোঝায়, যা কখনো কখনো একটি রাস্তা ও তার দুপাশে সারিবদ্ধ ভবন দ্বারা গঠিত হয়।    ==============================  উইকিপিডিয়ায় পরিবর্তন করে দেবো তোমাদের গ্যাঞ্জামের জন্য, যেকোন একটা দিলেই চলে।    ===============================  অনেক ক্ষেত্রে পাড়া বলতে এক ধরনের সামাজিক সম্প্রদায়ও বোঝাতে পারে, যার সদস্যদের মধ্যে যথেষ্ট পরিমাণে মুখোমুখি আলাপ হয়। গবেষকেরা পাড়ার সঠিক সংজ্ঞায় একমত হতে পারেননি।Schuck, Amie and Dennis Rosenbuam 2006 "Promoting Safe and Healthy Neighborhoods: What Research Tells Us about Intervention." The Aspen Institute.  বাংলা ভাষায় অপেক্ষাকৃত নিম্নবিত্তদের দ্বারা অধ্যুষিত পাড়া বা সম্প্রদায়কে নেতিবাচক ব্যঞ্জনার্থে বস্তি বা পট্টি (যেমন মেথরপট্টি) ডাকা হতে পারে। তবে পট্টি দিয়ে বাজারের অংশবিশেষও বোঝাতে পারে, যেমন আলুপট্টি, কাঠপট্টি।  আরও দেখুন  কেন্দ্রীয় বাণিজ্যিক এলাকা  পাড়া (স্থাননাম)  তথ্যসূত্র    বিষয়শ্রেণী:ধরন অনুযায়ী জনবহুল স্থান বিষয়শ্রেণী:জনবহুল স্থানের ধরন
চীন জাতীয় অনূর্ধ্ব-২৩ ফুটবল দল (যা চীন অলিম্পিক ফুটবল দল অথবা সংক্ষেপে চীন অনূর্ধ্ব-২৩ নামে পরিচিত) হচ্ছে আন্তর্জাতিক ফুটবলে চীনের প্রতিনিধিত্বকারী পুরুষদের অনূর্ধ্ব-২৩ দল, যার সকল কার্যক্রম চীনের ফুটবলের সর্বোচ্চ নিয়ন্ত্রক সংস্থা চীনা ফুটবল অ্যাসোসিয়েশন দ্বারা নিয়ন্ত্রিত হয়।https://web.archive.org/web/20080809100314/http://results.beijing2008.cn/WRM/ENG/BIO/Team/9990938.shtmlhttps://www.worldfootball.net/teams/china-u23-h-team/2024/3/    ড্রাগনের দল নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় চীনের রাজধানী বেইজিংয়ে অবস্থিত। বর্তমানে এই দলের প্রধান প্রশিক্ষকের দায়িত্ব পালন করছেন সার্বীয় সাবেক ফুটবল খেলোয়াড় দেয়ান দুর্দেভিচ।https://int.soccerway.com/teams/china-pr/china-pr-u23/17232/https://www.transfermarkt.com/china-u23/startseite/verein/35185  চীন অনূর্ধ্ব-২৩ এপর্যন্ত ১ বার গ্রীষ্মকালীন অলিম্পিকে অংশগ্রহণ করেছে, যার মধ্যে সেরা সাফল্য হচ্ছে ২০০৮ গ্রীষ্মকালীন অলিম্পিকের গ্রুপ পর্বে অংশগ্রহণ করা, যেখানে তারা মাত্র ১ অর্জন করে গ্রুপ পর্ব থেকেই বিদায় নিয়েছিল। অন্যদিকে, এএফসি অনূর্ধ্ব-২৩ এশিয়ান কাপে চীন অনূর্ধ্ব-২৩ এপর্যন্ত ৪ বার অংশগ্রহণ করেছে; উক্ত প্রতিযোগিতায় দলটির সেরা সাফল্য হচ্ছে ২০১৮ এএফসি অনূর্ধ্ব-২৩ এশিয়ান কাপের গ্রুপ পর্বে অংশগ্রহণ করা, যেখানে তারা মাত্র ৩ অর্জন করে গ্রুপ পর্ব থেকেই বিদায় নিয়েছিল। ঝাং ইউনিং, জিয়াং ছেন, ছেন ওয়েই, লি আং এবং ছেন বিনবিনের মতো খেলোয়াড়গণ চীনের অনূর্ধ্ব-২৩ দলের জার্সি গায়ে মাঠ কাঁপিয়েছেন।  প্রতিযোগিতামূলক তথ্য গ্রীষ্মকালীন অলিম্পিক  গ্রীষ্মকালীন অলিম্পিক সাল  পর্ব  অবস্থান  ম্যাচ  জয়    হার      ১৯০০  অংশগ্রহণ করেনি  ১৯০৪   ১৯০৮   ১৯১২   ১৯২০   ১৯২৪   ১৯২৮   ১৯৩৬   ১৯৪৮   ১৯৫২   ১৯৫৬   ১৯৬০   ১৯৬৪   ১৯৬৮   ১৯৭২   ১৯৭৬   ১৯৮০   ১৯৮৪   ১৯৮৮   ১৯৯২   ১৯৯৬   ২০০০   ২০০৪   ২০০৮  গ্রুপ পর্ব  ১৩তম  ৩  ০  ১  ২  ১  ৬  ২০১২  উত্তীর্ণ হয়নি  ২০১৬  ২০২০  ২০২৪  অনির্ধারিত  ২০২৮   ২০৩২  মোট  গ্রুপ পর্ব  ১/২৭  ৩  ০  ১  ২  ১  ৬  তথ্যসূত্র  বহিঃসংযোগ     ফিফা-এ চীন জাতীয় অনূর্ধ্ব-২৩ ফুটবল দল   বিষয়শ্রেণী:চীন জাতীয় অনূর্ধ্ব-২৩ ফুটবল দল বিষয়শ্রেণী:এশিয়ার জাতীয় অনূর্ধ্ব-২৩ ফুটবল দল ফুটবল অনূর্ধ্ব-২৩
মহিউদ্দিন আহমেদ বলতে বোঝাতে পারে:   মহিউদ্দিন আহমেদ (রাজনীতিবিদ), বাংলাদেশী রাজনীতিবিদ ও সাবেক সাংসদ।  মহিউদ্দিন আহমেদ (প্রকাশক), দি ইউনিভার্সিটি প্রেস লিমিটেডের প্রতিষ্ঠাতা।  মহিউদ্দিন আহমেদ (সেনা কর্মকর্তা), বাংলাদেশী সেনা কর্মকর্তা। বঙ্গবন্ধু শেখ মুজিবুর রহমান হত্যা মামলায় মৃত্যুদণ্ডপ্রাপ্ত।  মহিউদ্দিন আহমেদ (পাবনার রাজনীতিবিদ),  মুক্তিযুদ্ধের সংগঠক যিনি তৎকালীন পাবনা-১১ আসনের সংসদ সদস্য ছিলেন।  মহিউদ্দিন আহমেদ (মুন্সীগঞ্জের রাজনীতিবিদ),  মুক্তিযুদ্ধের সংগঠক যিনি তৎকালীন মুন্সীগঞ্জ-৪ আসনের সংসদ সদস্য ছিলেন।  মহিউদ্দিন আহমেদ (বরিশালের রাজনীতিবিদ), মুক্তিযুদ্ধের সংগঠক যিনি তৎকালীন বাকেরগঞ্জ-৪ আসনের সংসদ সদস্য ছিলেন। মহিউদ্দিন আহমেদ (পিরোজপুরের রাজনীতিবিদ) , মুক্তিযুদ্ধের সংগঠক যিনি তৎকালীন বাকেরগঞ্জ-১৮ আসনের সংসদ সদস্য ছিলেন।   আরও দেখুন    মহিউদ্দীন আহমেদ, বাংলাদেশের একজন বিশিষ্ট শিক্ষাবিদ এবং 'বাংলাদেশ সরকারী কর্ম কমিশন (দ্বিতীয়)'-এ নিয়োগপ্রাপ্ত প্রথম চেয়ারম্যান।  এ কে এম মহিউদ্দিন আহমেদ, বাংলাদেশী সেনা কর্মকর্তা। বঙ্গবন্ধু শেখ মুজিবুর রহমান হত্যা মামলায় মৃত্যুদণ্ডপ্রাপ্ত।  মহিউদ্দিন আহমদ, লেখক ও গবেষক।  মোহাম্মদ মহিউদ্দিন (মহিউদ্দিন আহমেদ নামেও পরিচিত), একজন বাংলাদেশী চলচ্চিত্র পরিচালক, কাহিনীকার এবং প্রযোজক।
ডমিসাইল (Domicile) শব্দটির বাংলা অর্থ হচ্ছে স্থায়ী বাসস্থান। ব্যক্তিগত আন্তর্জাতিক আইনে ডমিসাইল বিষয়ক প্রশ্ন উল্লেখযোগ্য এবং এর বিস্তর বর্ণনাও জানা আবশ্যক। এক কথায় ব্যক্তিগত আন্তর্জাতিক আইন সম্পর্কে অধ্যায়ন করতে গেলেই এই শব্দটি সম্পর্কে বিশদ জ্ঞান রাখতে হবে। ব্যক্তিগত আন্তর্জাতিক আইনে যখন কোন মামলার উদ্ভব ঘটে তখনই ডমিসাইল বিষয়ক প্রশ্নের সমাধান করতে হয় হয়। কেননা, মামলার শুরুতেই আদালত এই শব্দটির উত্তর খোঁজেন। তখন দেখতে হয় মামলার পক্ষদ্বয়ের ডমিসাইল কোথায়। কোথায়? এই প্রশ্নটির উত্তর বের করতে গেলে আদালতকে কতেক বিষয় বিবেচনায় নিতে হয়। যেমনঃ পক্ষগণ জন্মগতভাবে কোন দেশের বা অঞ্চলের বাসিন্দা, তারা যেখানেই বসবাস করেন না কেন সেখানে স্থায়ীভাবে তাদের বসবাস করার ইচ্ছা আছে কিনা ইত্যাদি।  তথ্যসূত্র  বিষয়শ্রেণী:গৃহ
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  —শাকিল (আলাপ · অবদান) ১১:৩৪, ২৫ জুলাই ২০২৩ (ইউটিসি) জীবন থেকে পাওয়া (২০১৯-এর স্বল্পদৈর্ঘ্য চলচ্চিত্র)   – (অপসারণের প্রস্তাবনা দেখুনলগ দেখুন) () উল্লেখযোগ্য চলচ্চিত্র নয়, তাৎপর্যপূর্ণ প্রচার নেই। WP:GNG ও WP:NFILM পূরণ করে না। — হাসিব (আলাপ) ০৪:২০, ১৫ জুলাই ২০২৩ (ইউটিসি)  রাখুন, কেননা, এটার তাৎপর্যপূর্ণ প্রচার আছে। মো. মাহমুদুল আলম (আলাপ) ১৪:২৩, ১৬ জুলাই ২০২৩ (ইউটিসি) @মো. মাহমুদুল আলম অনুগ্রহ করে আপনার মন্তব্যটি ব্যাখ্যা করুন (কী কারণে তাৎপর্যপূর্ণ প্রচার) অথবা নিবন্ধে পর্যাপ্ত তথ্যসূত্র যোগ করুন। Yahya (আলাপ) ২৩:২৮, ১৭ জুলাই ২০২৩ (ইউটিসি)   নিবন্ধটি সম্প্রসারণের চেষ্টা করা হয়েছে, সম্প্রসারিত তথ্যসমূহ অবিশ্বকোষীয় রচনাশৈলীতে লেখা হয়েছে। যেসব তথ্যসূত্র যুক্ত করা হয়েছে, তা একদিনের সংবাদ সম্মেলনের রুটিন কাভারেজ। তাই এখনও WP:GNG পূরণে ব্যর্থ। — হাসিব (আলাপ) ০৩:৫৬, ২৩ জুলাই ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।